**Beszámoló**

**2011. május 3. – 2011. május 19.**

Amikkel foglalkoztam, illetve részt vettem a legutóbbi küldöttgyűlés óta:

* **május 3-án** 18 órás kezdéssel részt vettem egy **KolHÖK elnökségi ülésen** az EHÖK-ben, ahol szó volt a KCSSK A épületének kollégiumi díj emeléséről, illetve a kollégiumi felsős felvételi további menetéről, valamint azokról a hallgatókról volt szó, akik után az egyetem nem kap kollégiumi normatívát (túlcsúszók, költségtérítésesek).
* **május 3-án** 19 órás kezdéssel pedig **KolHÖK KGY**-n vettem részt, ahol dr. Seifert Tibor is jelen volt. Az ülés elején tájékoztatott minket arról, hogy halad az A épület felújítása. Ha minden jól fog menni, akkor a tervek szerint október végén, november elején fognak tudni átköltözni a kollégisták. Azt mindenféleképpen fontos megjegyezni, hogy a kollégista nem fog félhónapnyi emelt kollégiumi díjat fizetni, azaz, ha november közepén lehet majd költözni, akkor még a régi árat, 9000 Ft-ot kell fizetnie, és majd csak decembertől fog élni az emelt díj. Arról is szó volt, hogy legalább egy hét átmenetet hagynak arra, hogy a hallgatók át tudjanak költözni egyik épületből a másikba, de nyilván ezekről még időben kapnak tájékoztatást is. A felújított épületben a tűzvédelem nagyon erős lesz, dohányozni csak a dohányzóban lehet majd, a mosógépek elvileg annyira jók lesznek, hogy a ruhákat meg is fogják szárítani, az internet nagyon szuper lesz, valamint a KolHÖK és a DB kérésére nagyobb tároló helyet fognak kialakítani, mint ahogy eredetileg tervezték. Eddig minden kollégiumunk 1. kategóriás volt, de így, a felújítás után (két ágyas szobák, vadonatúj bútorzat, az egy főre jutó m2 nagyobb lesz, két szobára jut egy vizesblokk, stb.) az A épület 4. kategóriás lesz, amiről majd a Szenátus fog döntést hozni, mint ahogy az emelt kollégiumi díjról is. Arról, hogy az 1. kategóriáról 4. kategóriára változzon majd az épület, azt a KolHÖK KGY-n egyhangúan elfogadtuk, azt pedig, hogy az emelt kollégiumi díj 15000Ft legyen havonta az átköltözéstől számítva, azt két tartózkodás mellett szintén elfogadtuk. A főigazgató út az egyebek közt felvetette, hogy azok a hallgatók, akik után az egyetem nem kap kollégiumi normatívát, ők emeltebb kollégiumi díjat fizessenek (+ 6000Ft–ot). Több érvet is felhoztunk az ellen, hogy ez nem lenne jó, majd a végén pedig szavaztunk, és ezt a javaslatot 1 igen – 19 nem – 0 tartózkodás mellett elvetettük.
* **május 11-én** 9 órai kezdéssel **Felvételi Bizottsági ülésen** vettem részt az Ajtósi Dürer sori Kollégiumban. Itt megállapítottuk a ponthatárt, ami a végén **31 pont** lett, szóval, akiknek 31 pont, vagy a fölött van a pontjuk, ők felvételt nyernek. Erről még nem küldtek ki mail-t a jelentkezőknek, mivel a tájékoztatáshoz meg kell várni a 23-ai Szenátus döntését a KCSSK A épületéről, mivel majd erre fognak hivatkozni. A következő Felvételi Bizottsági ülés 24-én 9 órakor lesz, amikor is a kérdéses embereket beszéljük át. Összesen **3318-an jelentkeztek**, és így a 31 pontos határral **2449 főt tudunk felvenni**, amiből 238 fő mesterképzéses. Azok a kollégiumok, ahol túljelentkezés volt: ADK, DAMI, KCSSK, NFK, GH, a KUK, NUK, VUK –ban nem volt túljelentkezés, akik ide jelentkeztek első helyen, azokat ide fel is veszik. A helyek ezek alapján a következő képen alakulnak:

|  |  |  |
| --- | --- | --- |
| Kollégiumok | Jelentkezett | Felvettek |
| ADK | 250 | 185 |
| DAMI | 170 | 127 |
| KCSSK | 495 | 350 |
| KUK | 600 | 440 |
| NFK | 130 | 98 |
| NUK | 670 | 693 |
| VUK | 353 | 263 |
| GH | 655 | 503 |

* **Egyéb:**
* válaszoltam az e-mailekre
* fogadóórámat megtartottam

Köszönöm, hogy elolvastad a beszámolómat!

Üdvözlettel,

Fórizs Dorottya

ELTE TTK HÖK

Kollégiumi biztos